laion/Wikipedia-Exotic huggingface dataset:
רליאנט קיטן

רליאנט קיטן (באנגלית: Reliant Kitten) הוא דגם מכונית עירונית קטנה, בעלת 4 גלגלים, עשויה פיברגלס, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1975–1982. סך הכול יוצרו 4,074 יחידות. הרליאנט קיטן שווקה במדינת ישראל בשנים 1978–1979, תחת הסיסמה: "קיטן 24 ק"מ לליטר" ונמכרו בה כמה עשרות יחידות. רליאנט קיטן סדאן, 2.5 דלתות, (2 דלתות קדמיות + חלון אחורי נפתח כלפי מעלה), 4 מושבים רליאנט קיטן סטיישן, 3 דלתות (2 דלתות קדמיות + דלת אחורית על ציר צד) רליאנט קיטן מסחרית (ואן) מנוע קדמי, 4 צילינדרים 848 סמ"ק מהירות שיא - 85 קמ"ש תאוצה 0 - 60 קמ"ש - 14 שניות תמסורת ידנית - 4 מהירויות אורך הרכב - 3,327 מ"מ רוחב - 1,422 מ"מ גובה - 1,397 מ"מ בסיס גלגלים - 2,146 מ"מ משקל - 508 ק"ג מאוקטובר 1976 יוצרה גרסת דה-לוקס: מד לחץ שמן, מד מתח, רדיו + רמקולים, פנסי ערפל. ראשיתה של "אוטוקרס" בשנת 1952, בסדנה חיפאית של המהנדס לדיסלאב שנלר. סדנה זו ייצרה תלת אופן פשוט, שייעודו המקורי חלוקת חלב, ברישיון רליאנט הבריטית (Reliant). באמצע שנות ה-50 חבר אל שנלר איש העסקים יצחק שובינסקי. שובינסקי שאף לפתח תעשיית רכב של ממש ולא להסתפק באותו רכב תלת גלגלי, ובשנת 1957 שינתה הסדנה הקטנה של שנלר את פניה והפכה לחברת "אוטוקרס" (Autocars). תחילת הדרך, בדומה למפעל "קייזר-אילין", הייתה בחיפוש אחר דגמי מכוניות המיוצרות בהצלחה בעולם והרכבתם במפעל בארץ. גם שובינסקי נתקל באותם קשיים שמקורם בחרם הערבי, והחברה התקשתה מאוד ליצור שיתופי פעולה מסוג זה, למעט אותו שיתוף פעולה קיים עם רליאנט הבריטית. קושי זה הוביל את "אוטוקרס" להכרה כי יזדקקו לרכב מתכנון מקורי. כך, לראשונה בישראל, החלה לקרום עור וגידים תוכנית לייצור רכב שאינו מבוסס על הרכבה מקומית של דגם קיים, אלא על תכנון של רכב חדש שמכלוליו יתבססו ככל שניתן על רכיבי מדף הקימים בעולם. הדגמים הראשונים של מכונית הספורט סברה ספורט יוצרו על ידי חברת רליאנט. בסוף יולי 1981 לקה מנכ"ל אוטוקרס לשעבר, יצחק שובינסקי בהתקף לב מאחורי הגה הרליאנט קיטן מהפיברגלס שנהג בה, סטה מהכביש, פגע בעץ ונהרג. מפעל אוטוקארס נסגר סופית בשנת 1987. רליאנט סברה רליאנט רבל רליאנט ראגאל רליאנט רובין רליאנט ריאלטו רליאנט TW9 רליאנט פוקס באג בונד רליאנט קיטן (2:41 דקות), יו-טיוב רליאנט קיטן (0:56), יו-טיוב רליאנט קיטן אספנות, קלאסיות, כלי רכב, אופנועים - פורום אספני כלי הרכב מדיה וקבצים בנושא רליאנט קיטן בוויקישיתוף אוטוקרס, רום כרמל, בני אביעד
בטרם שחקים וארקים נמתחו

בְּטֶרֶם שְׁחָקִים וַאֲרָקִים נִמְתָּחוּ הוא פיוט שנאמר בקהילות רבות כחלק מאמירת הסליחות. יהודי ספרד נוהגים לומר פיוט זה בעשרת ימי תשובה. הפיוט חובר על ידי מחבר לא ידוע. הפיוט, המושר בקטע ההתחלה של פרק הווידוי, לאחר הפיוט אראלי מעלה, מתאר את אין סופיותה של מלכות האל - ה' מָלָךְ בעבר, מֶלֶךְ בהווה וימלוך גם בעתיד. הפיוט כתוב כך שהמשפטים יוצרים תקבולת משלימה. הפזמון החוזר (רפרן) בפיוט הוא וריאציות על המשפט: "ה' מֶלֶךְ. ה' מָלָךְ. ה' יִמְלֹךְ לְעוֹלָם וָעֶד". הספרדים נוהגים שהחזן אומר חצי פסוק והציבור משלים את קריאתו. וכשיש פסוק המכיל בתוכו שם ה', יאמר הקהל בלחש את החצי הראשון והש"ץ יאמרו בקול. ואת החצי השני של הפסוק יאמר החזן בלחש והציבור בקול. הש"ץ אומר תחילת תפילה והקהל עונים סופה, כגון הש"ץ אומר: "בטרם שחקים וארקים נמתחו", והקהל עונים "ה' מלך". בטרם שחקים וארקים נמתחו, באתר ויקיטקסט הפיוט בטרם שחקים, באתר הפיוט והתפילה ה' מֶלך ה' מָלך, באתר בלוגפוסט גואל פינטו, ‏חטאנו לפניך, רחם עלינו, באתר גלובס, 17 בספטמבר 2010 אראל סגל הלוי, ביאור:מלכות ה', בוויקיטקסט שחקים=שמים. לפי הקדמונים, נשחקים העבים ומזילים את מימיהם. ארקים = ארץ. בירמיהו, י', י"א: "אלהיא די שמיא וארקא לא אבדו, יאבדו מארעא". ארקא = ארץ. ארקא היא מלה בארמית עתיקה, וארעא - מלה מאוחרת. עברית ימינו ניצלה מלה זו להארקה - חיבור הזרם החשמלי לאדמה. מספר תהלים, פרק י', פסוק ט"ז: ה' מֶלֶךְ עוֹלָם וָעֶד אָבְדוּ גוֹיִם מֵאַרְצוֹ. מספר תהלים, פרק צ"א, פסוק א': ה' מָלָךְ תָּגֵל הָאָרֶץ יִשְׂמְחוּ אִיִּים רַבִּים. מתוך שירת הים (ספר שמות, פרק ט"ו, פסוק י"ח): ה' יִמְלֹךְ לְעֹלָם וָעֶד.
שבאב אל-ח'ליל

מועדון ספורט שבאב אל-ח'ליל (בערבית: شباب الخليل - צעירי חברון) היא קבוצת כדורגל מהעיר חברון, המשחקת בליגת העל הפלסטינית. אגודת הספורט שבאב אל-ח'ליל הוקמה בשנת 1943. בשנות ה-80 של המאה ה-20 זכתה פעמיים באליפות הגדה המערבית, בשנת 1982 ובשנת 1985. כאשר הוקמה ליגת העל הפלסטינית על ידי הרשות הפלסטינית בשנת 1998 הצטרפה לליגה. החל מעונת 11–2010 מתקיימת הליגה במתכונת מקצוענית, הקבוצה החלה לגייס תקציב משמעותי ולהחתים שחקנים ומאמנים מקצועיים. לקבוצה הצטרפו מוחמד ג'מאל, תושב אום אל-פחם, שבעבר שיחק בהפועל פתח תקווה, ועלי חטיב תושב שפרעם, שבעבר שיחק בהפועל חיפה. בעונת 16–2015 הקבוצה זכתה לראשונה באליפות ליגת העל הפלסטינית. בינואר 2015 הצטרף לקבוצה עלאא אבו סאלח, שחקן בני סכנין. בקיץ 2015 הצטרף לקבוצה אחמד אבו נאהיה, לשעבר שחקן הפועל אשקלון. בקיץ 2016 הצטרפו לקבוצה: מואמן אגבריה, לשעבר שחקן מכבי נתניה, חאמד גנאים, שחקן בני סכנין, ואלכסיס נורמבואנה, כדורגלן צ'יליאני-פלסטיני. הקבוצה משחקת באצטדיון אל-חוסיין אבן אל-עלי. באצטדיון כ-12,500 מקומות ישיבה. אליפות ליגת העל הפלסטינית 2015/16, 2020/21 גביע פלסטין 2012/13 ליגת העל הפלסטינית מסונפת להתאחדות לכדורגל של אסיה (באנגלית: Asian Football Confederation, ראשי תיבות AFC), ולכן קבוצות אשר מסיימות במקומות הראשונים זוכות להשתתף במפעלים הקבוצתיים של ההתאחדות. שבאב אל-ח'ליל השתתפה בתחרות ליגת האלופות של ההתאחדות (AFC Champions League) בעונת 17–2016. בינואר 2017, שישה שחקנים מקבוצת שבאב אל-ח'ליל, המחזיקים בדרכון ישראלי, הגיעו ללבנון דרך ירדן, כדי לשחק מול אלופת לבנון אל עהד. שבאב אל-ח'ליל באתר Soccerway קצת אחרת – המדריך לצופה האלטרנטיבי - 29 בינואר 2016 "אהלן וסהלן" - מאת: אביחי חיים באתר גולר 1 - 01-05-2012 משה הרוש, בליגה הפלסטינית לא מחכים לספטמבר, באתר הארץ, 14 באוגוסט 2011 יונתן הללי ואייל לוי, העקרב: האם עלי חטיב יעקוץ שוב?, באתר nrg‏, 8 במרץ 2012 יוני מנדל, בפעם השנייה ברציפות: ישראל הסירה את המגבלות וחברון זכתה בגביע הפלסטיני, אתר שיחה מקומית, 3 ביוני 2016 שלמה וייס‏, בני סכנין: עלא אבו סלאח מחרים את אימוני שבאב אל חליל, באתר וואלה, 23 בדצמבר 2016 ארז נעמן, ‏שישה שחקני כדורגל ישראלים נמצאים בלבנון, באתר ONE‏, 3 בינואר 2017
DIDO (לוויין)

לווייני DIDO הם משפחת לוויינים זעירים מסוג קיובסאט הנבנים לבחינת ניסויים בתנאי מיקרו כבידה על ידי חברת ספייס פארמה. DIDO-2 שוגר ב-15 בפברואר 2017 ו-DIDO-3 שוגר ב-3 בספטמבר 2020. הלוויינים תוכננו על ידי חברת ספייס פארמה (Space Pharma, חברה שווייצרית וישראלית), לבדיקת ניסויים בתנאי מיקרו כבידה. מעבדת המיקרו-כבידה שעל הלוויין נקראת mGnify (מבוטאת MA-Gni-FY). הלוויין הוא לוויין זעיר מסוג קיובסאט בגודל של 10x10x30 סנטימטר. נפח של 2U ששווה ערך ל-10x10x20 סנטימטר מוקצה לניסויים והחלק הנותר מיועד לתפעול מערכות הלוויין. משקל הלוויין 4.5 קילוגרם. ייחודיות הלוויין היא בכך שהוא מאפשר לשלוט על הניסויים על ידי החוקרים דרך המחשב או הטלפון הסלולרי. בכך החוקרים יכולים לשלוט בזמן אמת בניסוי, לקבל מידע ותמונות ללא תיווך תחנת הקרקע. DIDO-1 תוכנן להיות משוגר על משגר פאלקון 9 במהלך שנת 2016. לאחר פיצוץ משגר הפאלקון ועליו הלוויין עמוס 6 נדחה השיגור למועד לא ידוע ובהמשך בוטל. במקום זאת שיגרה החברה ב-12 בנובמבר 2017 מעבדת חלל בשם "נקסוס" באמצעות חללית המטען סיגנוס אל תחנת החלל הבינלאומית. מעבדת החלל שקלה 2.3 ק"ג וגודלה היה נפח של 2U ששווה ערך ל-10x10x20 סנטימטר. לאחר תום הניסויים הונחתה המעבדה האוטומטית ב-13 במרץ 2018 חזרה בכדור הארץ והניסויים שנשאה הושבו למעבדות המחקר. שנה אחריה שוגרה בנובמבר 2018 מעבדה נוספת בשם נקסוס 2 לתחנת החלל הבינלאומית. DIDO-2 שוגר ממשגר PSLV ב-15 בפברואר 2017. השיגור, היה שיגור שכלל מספר שיא של 104 לוויינים מאותו משגר, מתוכם 88 לוויינים זעירים ממערך הלוויינים של חברת Planet Labs, וגם הנאנו-לוויינים הישראליים BGUSAT ו-PEASSS. DIDO-3 שוגר ב-3 בספטמבר 2020 מבסיס החלל האירופי בגינאה הצרפתית. הלוויין הוא פרויקט של שיתוף פעולה בין ספייס פארמה וסוכנויות החלל הישראלית והאיטלקית ולכלול ניסויים של חוקרים ישראליים מהטכניון לצד חוקרים איטלקיים. הלוויין מעט יותר ארוך מקודמיו וכן כולל לוחות סולאריים נפרסים מה שמגדיל את יכולת ייצור החשמל שלו שכן הניסויים בו דורשים שמירת טמפרטורה של 37 מעלות צל', כחום גופו של אדם בריא. אתר האינטרנט הרשמי של DIDO אתר חברת ספייס פארמה ננו-מעבדה בחלל החיצון. אסטרונאוטים זה פאסה – קבלו את עידן חקר החלל על ידי לוויינים זעירים, אתר אוניברסיטת תל אביב, פברואר 2017 Want to test stuff out in space? With Swiss-Israeli SpacePharma, you can אתר Geektime מתאריך 25 באוקטובר 2015 אודות הלוויין באתר space pharma אורה קורן, חברה ישראלית תשגר לחלל מעבדת מחקר זעירה הנשלטת מהקרקע, באתר TheMarker‏, 6 בפברואר 2017 אודות משפחת הלוויינים DIDO באתר Gunter's space page שיגורים המתוכננים ל-2017 על משגר הפאלקון באתר Gunter's space page אבי בליזובסקי, ‏הלוויין BGU SAT של אוני' בן גוריון ולוויין הניסויים הרפואיים של חברת ספייס פארמה ישוגרו מהודו בחודשים הקרובים, באתר "הידען", 13 בדצמבר 2016 בשיגור ISRO בשבוע הבא ישוגרו 104 לוויינים מתוכם 88 יהיו מארצות הברית אתר The Hindu,‏ 6 בפברואר 2017 ננו-לוויין ישראלי-איטלקי שוגר בהצלחה לחלל, באתר ynet, 3 בספטמבר 2020
רלייאנט ריגל

רלייאנט ריגל (באנגלית: Reliant Regal) הוא דגם מכונית עירונית קטנה, המונעת על ידי שלושה גלגלים ועשויה מפיברגלס. הרלייאנט ריגל מוגדרת כתלת-אופן, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1953–1973. עד שנת 1961 הוכנסה בגוף הרכב מסגרת עץ. גוף הרכב נבנה על ידי סיבי זכוכית עד שנת 1956. מאוקטובר 1962 נבנה על ידי פיברגלס מחוזק באמצעות שתי יחידות מרכזיות (חיצונית ופנימית) על מארז פלדה. מחיר הרלייאנט ריגל בבריטניה בשנת 1963, היה 362 לירות שטרלינג. עד 1963 נמכרו כ-50,000 יחידות, ועד סוף הייצור של הדגם בשנת 1973, נמכרו 110,000 יחידות. דגם הרלייאנט ריגל נחשב לתלת-אופן (בעל שלושה גלגלים) הנמכר ביותר בהיסטורית הרכב. רלייאנט ריגל סדאן, 4 מושבים רלייאנט ריגל קבריולה רלייאנט ריגל מסחרית - ואן, (Reliant Supervan) הגלגל היחיד בחלק הקדמי - אחראי על ההיגוי מנוע קדמי - המניע את הגלגלים האחוריים מנוע קדמי, 4 צילינדרים, 598 סמ"ק המפיק 25 כוח סוס מנוע קדמי 701 סמ"ק המפיק 30 כ"ס מהירות שיא - 65 מייל מאוגוסט 1968: מנוע קדמי 701 סמ"ק, המפיק 29.5 כ"ס, יחס דחיסה 1:7.5 תמסורת ידנית - 4 מהירויות אורך הרכב - 3,429 מילימטר רוחב - 1,486 מ"מ גובה - 1,448 מ"מ בסיס גלגלים - 1,931 מ"מ משקל - 445 קילוגרם בשנת 1967: גרסת רלייאנט ריגל 21E (בדגם סדאן ובדגם ואן), בין התוספות: פנס ערפל, מד שמן, מגיני שמש, גלגל רזרבי רישיון נהיגה בבריטניה לרלייאנט ריגל - רישיון גרסת B1 אשר נתן לנהג את הזכות לנהוג בכלי רכב עם שלושה או ארבעה גלגלים של עד 550 ק"ג. מ-29 בדצמבר 2012 - לפי חוק האיחוד האירופי, תלת חברה מסווגת תחת הקטגוריה "רישיון אופנוע", (הנוהג חייב להיות מגיל 21). רליאנט רובין רליאנט ריאלטו רליאנט רבל רליאנט קיטן רליאנט TW9 רליאנט פוקס באג בונד רלייאנט ריגל שנת 1963 (1:56 דקות), יו-טיוב רלייאנט ריגל (3:21 דקות), יו-טיוב רלייאנט ריגל (10:47 דקות), יו-טיוב האתר הרשמי של המועדון המוטורי Reliant (באנגלית) מדיה וקבצים בנושא רלייאנט ריגל בוויקישיתוף דגם רלייאנט ריגל 21E קרוי 21E בגלל 21 התוספות שהוכנסו בדגם
הולגר הדני

הולגר הדני (הולגר דאנסקה, בדנית: Holger Danske; בצרפתית: Ogier le Danois, Ogier de Danemarche) הוא דמות אגדית של גיבור עממי דני, שיושיע את דנמרק בשעה שתהיה בסכנה קיומית. הדמות נולדה ברומנסה צרפתית והתגלגלה לאגדה הדנית. המחתרת הדנית בעת הכיבוש הנאצי במלחמת העולם השנייה נקראה "הולגר דאנסקה". בשירת רולאן, השייכת לסוגת השירים הצרפתיים על מעללי גבורה מן המאה ה-11 מוזכר כדרך-אגב אביר שלחם לצד קרל הגדול בשם הולגר הדני (Ogier de Danemarche). הפואמה La Chevalerie Ogier de Danemarche ("האביר הולגר הדני") נטלה את הדמות השולית מ"שירת רולאן" והעניקה לה ביוגרפיה מפותחת. לפי פואמה זו היה הולגר בנו של המלך הדני גודפרד, אויבו של קרל הגדול; שגדל והתחנך כילד בחצרו של קרל כבן ערובה לאחר תבוסת אביו. הולגר גדל לתפארת והיה לגיבור רב-מעללים, אולם בנו נרצח על ידי שרלוט, בנו של קרל הגדול. בזעמו הרג הולגר את שרלוט ויצא למסע נקם נגד קרל הגדול שנמשך שבע שנים ובסופו מונעים ממנו אך בקושי מלרצוח את קרל הגדול עצמו. לאחר מכן מתפייסים השניים והולגר נלחם לצידו של קרל כנגד הסאראצינים ונגד הענק ברהוס. הפואמה הפכה לפופולרית ביותר באירופה. אגדה מספרת שחרבו נקראה קורטאנה (Cortana) ושנעשתה מאותה פלדה כמו דז'אווז (Joyeuse), חרבו האישית של קרל הגדול ודורנדאל (Durendal), חרבו האישית של רולאן. הקשרים אחרים מקשרים בין חרבו לבין "חרב הרחמים" הקטומה עמה מוכתרים מלכי בריטניה ובינה לבין אקסקליבר, חרבו של המלך ארתור. במאה ה-14 תורגמו כמה מחזורים משירת מעללי הגבורה הצרפתיים לדנית, והוצאו לאור בשם "סאגת קרל הגדול" (Karlamagnús saga), כך הובאה אגדת הולגר הדני למולדתו. המשורר הדני כריסטיאן פדרסן (Kristiern Pedersen) תרגם את הפואמה המקורית בשם Olger Danskes krönike והוציאה לאור ב-1534. ב-1907 הוצב פסלו היושב של הלוחם הענק במרתף טירת קרונבורג, האגדה על כך שהוא יזדקף ויקום להציל את ארצו ביום צרה קיבלה משמעות ויזואלית. דמותו של הולגר הדני ייצגה את הלאומיות הדתי המתעוררת. בשנת 1789 נכתבה האופרה הולגר דאנסקה על ידי פ.ל.א קונצן (F.L.Æ. Kunzen) וינס בגסן (Jens Baggesen). קרן הולגר דאנסקה לחמה במאה ה-19 נגד השפעות זרות (בעיקר גרמניות) על התרבות הדנית ושפתה ואיגדה אינטלקטואלים דנים שיצרו בשפתם. האנס כריסטיאן אנדרסן העלה את אגדת הולגר על הכתב ב-1845. מדיה וקבצים בנושא הולגר הדני בוויקישיתוף Legend Of Sleeping Hero Holger Danske: Viking Warrior Who Never Died Holger Danske - Ogier the Dane הולגר הדני, באתר אנציקלופדיה בריטניקה (באנגלית) אגדת הולגר הדני מאת האנס כריסטיאן אנדרסן
חומת מפגע

חומת מפגע היא סוללת עפר עבה או קיר בטון עבה מצופה בספוג שמטרתם לספוג ולבלום ירי קליעים (כגון כדורי נשק קל) ונתזים. חומות מפגע נפוצות במטווחים פתוחים (כלומר: לא בתוך מבנה סגור) וכחלק בעמדות מגנן מודרניות (בהן חונים כוחות היבשה, טנקים, רכב קרבי משוריין וחיל רגלים). מטרת חומת המפגע במטווחים היא למנוע זליגת קליעים ונתזים מסכני חיים מחוץ לגבולות המטווח, ובסיום הירי פריקת כלי הירייה (לרוב רובה או אקדח) נעשית כאשר הקנה מופנה אל עבר חומת המפגע. במטווחים פתוחים בדרך כלל חומת המפגע היא בצורת האות "ח" המקיפה את קו המטרות כדי למנוע מירי תועה ונתזים לזלוג דרך צדי המטווח בנוסף לבלימת הקליעים הנורים אל עבר המטרות. במטווח סגור חומת המפגע היא קיר בטון עבה שבולם את הקליע ואינו מחזיר נתזים. הוראות בטיחות למפקח מטווחים, באתר המשרד לביטחון הפנים ערך זה הוא קצרמר בנושא צבא ובנושא הנדסה. אתם מוזמנים לתרום לוויקיפדיה ולהרחיב אותו.
רליאנט TW9

רליאנט TW9 הוא דגם של טנדר קטן, המונע על ידי 3 גלגלים, שעשוי מפיברגלס. הרליאנט TW9 מוגדר כתלת אופן, מתוצרת יצרנית הרכב הבריטית רליאנט מוטורס (אנ') אשר יוצרה בין השנים 1967–1987. בזמן השקתו עלה הרליאנט TW9, בבריטניה, 451 לירות שטרלינג. סך הכול יוצרו 1,888 יחידות מהדגם רליאנט TW9. 2 מושבים קדמיים (נהג + נוסע) מנוע, 4 צילינדרים, 4 פעימות, 700 סמ"ק, המפיק 29 כ"ס מנוע 748 סמ"ק המפיק 32 כ"ס משנת 1975 מנוע 850 סמ"ק המפיק 45 כ"ס תמסורת ידנית – 4 מהירויות מהירות שיא – 86 קמ"ש משקל מטען – 0.5–0.8 טון מהירות שיוט בהעמסה מקסימלית: 40–50 קמ"ש מגב (וישר) בודד – חלון קדמי תלת אופן רליאנט רובין רליאנט רבל רליאנט קיטן רליאנט ראגאל רליאנט ריאלטו רליאנט פוקס רליאנט סברה באג בונד רליאנט TW9 (1:25 דקות), יו-טיוב רליאנט TW9 (1:15 דקות), יו-טיוב רליאנט TW9 (2:11 דקות), יו-טיוב מדיה וקבצים בנושא רליאנט TW9 בוויקישיתוף
בונד 875

בונד 875, (Bond 875) היא מכונית מיני, בעלת 3 גלגלים (מוגדרת כתלת אופן) העשויה מפיברגלס, שיוצרה על ידי חברת "בונד מכוניות" הבריטית משנת 1965–1970. בפברואר 1969 השתלטה עליה חברת מוטור רליאנט. סך הכול יוצרו 3,431 יחידות. עם השתלטותה של חברת "מוטור רליאנט" על חברת "בונד מכוניות", חברת מוטור רליאנט המשיכה לייצר עד שנת 1970, את דגם הבאג בונד. מחירה של הבונד 875 בזמן השקתה היה כ-500 לירות שטרלינג. 2 דלתות סדאן 2 דלתות ואן (ריינג'ר) מנוע 4 צילינדרים, 4 פעימות, 875 סמ"ק, (מנוע הילמן אימפ), המפתח 34 כ"ס מנוע זהה לדגם ה-הילמן הסקי, (אשר יוצר בין השנים 1967-1970) מבוסס על דגם הילמן אימפ) יחס דחיסה : 1:8 תמסורת ידנית - 4 מהירויות תאוצה 0-60 קמ"ש - 14 שניות מהירת שיא - 129 קמ"ש לדגם סדאן מהירות שיא - 153 קמ"ש לדגם ואן אורך הרכב - 2,946 מ"מ רוחב - 1,392 מ"מ בסיס גלגלים - 1,981 מ"מ משקל - 400 ק"ג 2 דלתות אלומיניום עיצוב הרכב - לורנס בונד תלת אופן באג בונד מדיה וקבצים בנושא בונד 875 בוויקישיתוף
אסטואר (מחוז)

אֶסְטוּאֵר (בצרפתית: Estuaire) הוא מחוז הנמנה בין תשעת מחוזות גבון. אסטואר משתרע על שטח של 20,740 קילומטר רבוע. בירת המחוז היא עיר הבירה של גבון, ליברוויל. משמעות השם בצרפתית היא "שפך נהר" והמחוז נקרא כך על שם שפך הנהר גבון (אנ') השוכן בו. המחוז גובל במערב במפרץ גינאה, בצפון בגינאה המשוונית, במזרח במחוז אוגואה תחתית, בצפון מזרח במחוז וולה נטם ובדרום במחוז אוגואה-מריטימה. מחוזות גבון מדיה וקבצים בנושא אסטואר בוויקישיתוף Statoids, Departments of Gabon ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
רינה בן מנחם

שרה רינה בן מנחם (26 ביוני 1935 – 12 ביוני 2004) הייתה סופרת, ציירת וצורפת ישראלית. מחברת הספר העברי הראשון על הומואים ולסביות, "הדווקאים" (1960), והרומן הלסבי העברי הראשון, "הצלע" (1961), תחת שם העט ש.ר.ב. בן מנחם נולדה וגדלה בבית מבודד בבני ברק עם אחיה עודד ואחותה תמרה, לאמא אסתר לבית אבניאל ילידת תל אביב ואבא נחום יליד סלונים שבבלארוס. אביה היה חבר "ההגנה". בגיל 15 עזבה את בית הספר והחלה ללמוד צורפות בבצלאל ירושלים. התנדבה לצה"ל בגיל 17. שירתה בחיל האוויר, שימשה כמדריכת ספורט לבנות. בסיום השרות הצבאי חזרה לירושלים ועבדה בצורפות. היא התפרנסה מיצירת תכשיטים ומכתיבת ספרונים של ספרות זולה. היא גרה בירושלים ועין הוד. בעת שהותה בירושלים פרסמה בהוצאה עצמית את שלושת ספריה. כשיצא "הדווקאים" לאור, הממסד הספרותי הישראלי התנער ממנו לחלוטין. בריאיון לשבועון העולם הזה ב-18 במרץ 1960, כתב העת היחיד שהתייחס להופעת הספר, סיפרה שרה על מאמציה להוציאו לאור. היא עברה ממו"ל למו"ל, ספגה סירובים, פגיעות ועלבונות, ובכל זאת לא ויתרה. כדי להתקיים, כתבה מערכונים ורומאנים זעירים בסיטונות, עבור פרוטות. אך תמיד הייתה חוזרת אל אוסף הסיפורים של הדווקאים. עד שלאט לאט הצטברו אצלה הלירות הדרושות להוצאת הספר על חשבונה. בעקבות הכתבה, שהביאה ציטוטים מתוך הספר, מכירות הספר גברו, כפי שמדווח השבועון בגיליון שיצא שבועיים מאוחר יותר: יומיים אחרי שפירסם 'העולם הזה' לקט פיקנטי מתוך הספר, אי אפשר היה להשיג טופס אחד של "הדווקאים" בדוכני הספרים המרכזיים, כי היתה זו הפעם הראשונה שנכתב בישראל על הווי זה — לא בתור בעיה אלא בתור הווי חי ומוכר היטב לסופרת. — "העולם הזה" 1960. בתחילת שנות ה-70 עזבה את ישראל והשתקעה באמסטרדם שבהולנד, שם היה לה דוכן בשוק הפשפשים לממכר משקפיים אופטיות יד שנייה. בן מנחם הפגינה תעוזה בכך ששילבה את דיוקנה בעטיפת שער "הדווקאים" שעיצבה בעצמה אך לא שיתפה בכתיבתו ובהוצאתו את משפחתה ומכריה. אפילו מכריה הקרובים לא ידעו כי כתבה ספרים נוספים לאחר "הדווקאים", ובמשפחתה הספרים היו טאבו ולא דיברו עליהם. בשנתיים האחרונות לחייה סבלה מאמפיזמה כתוצאה מעישון. חבריה ומשפחתה ליוו אותה מקרוב. היא נפטרה באמסטרדם. תמרה, אחותה הצעירה של בן מנחם נשואה לעיתונאי נחום ברנע. בני דודה של רינה בן מנחם הם יצחק בן מנחם ("גוליבר") ואריה ורדי. הדווקאים - חמו"ל, תל אביב, 1960 הצלע או יומנה של הצלע ה-13 - בני ברק, מרץ 1961 הפרחחית - תל אביב, ינואר 1963 שלושת הספרים: "הדווקאים", "הצלע או יומנה של הצלע ה-13" ו"הפרחחית" יצאו לאור במהדורה חדשה בשנת 2018 בהוצאת "עם עובד" רינה בן מנחם, ברשת החברתית פייסבוק שרה רינה בן-מנחם (ש.ר.ב.), ב"לקסיקון הספרות העברית החדשה" שרה מענית, למה בשנות ה-60 כתבו על "גל הלסביות בישראל", באתר הארץ, 18 באפריל 2015 רונן טל, עשתה דווקא: הסופרת הלסבית העברית הראשונה, באתר "ידיעות אחרונות", 13 באוקטובר 2018 רינה בן מנחם, פרק ראשון מ"הדווקאים", באתר ynet, 27 באוקטובר 2018 "סיפור אימים", חרות, 8 באפריל 1960 מצב רוחו של בן-ארצי על הגובה..., חרות, 20 במרץ 1963 שרה מענית, קשה להאמין שספר אמיץ שכזה ראה אור בארץ ב-1961, באתר הארץ, 22 באפריל 2015 שרה מענית, הפרחחית: פרק אחרון על הסופרת שהקדימה את זמנה, באתר הארץ, 21 באפריל 2015
מנחם שמואלי

האם התכוונתם ל... מנחם שמואלי (חוקר) (1937–1982) – מאבות שיטת ההשקיה בטפטוף בחקלאות בישראל מנחם שמואלי (חוקר מכניקה) (1935–1980) – חוקר מכניקה בטכניון מנחם שמואלי (ממשי) – חלוץ העלייה השנייה, חבר בקומונת הסתתים, פעיל ציוני ומסאי
הנציגויות הדיפלומטיות של רפובליקת טקסס

רפובליקת טקסס, מדינה קצרת ימים שהתקיימה בצפון אמריקה, בין ארצות הברית לבין מקסיקו, בין השנים 1836 ו־1845, החזיקה נציגויות הדיפלומטיות בוושינגטון, בלונדון ובפריז. בעת שרפובליקת טקסס ניסתה להגן על עצמה מפני פלישה קרובה על ידי כוחות מקסיקו, ממשלת הרפובליקה ביקשה לטפח יחסים בינלאומיים. היא עשתה זאת באמצעות גם פתיחת נציגויות דיפלומטיות בבריטניה ובצרפת. 51°30′20″N 0°08′17″W﻿ / ﻿51.5056°N 0.1380°W﻿ / 51.5056; -0.1380 הצירות של רפובליקת טקסס בלונדון הייתה ממוקמת ברחוב פיקרינג. בצד הצפוני של הבניין נמצא שלט סימון, המציין כי בניין זה היה הנציגות הדיפלומטית שהשתייכה לרפובליקת טקסס. הנציגות הוקמה על ידי החברה האנגלו-טקסנית. 48°52′00″N 2°19′44″E﻿ / ﻿48.8668°N 2.3288°E﻿ / 48.8668; 2.3288 הצירות הטקסנית בפריז הייתה ממוקמת לא הרחק מארמון טווילרי. בבניין שבו שכנה הצירות, יש גילוף על הקיר המציין היכן שכנה השגרירות. מדיה וקבצים בנושא הנציגויות הדיפלומטיות של רפובליקת טקסס בוויקישיתוף (Texas Legation Records (1836–1845 ANGLO-TEXAN SOCIETY
רולאן

רולאן (Roland; בפרנקית: Hruodland; נהרג ב-15 באוגוסט 778) היה אביר קודש (פלדין) של קרל הגדול, מנהיג צבאי היסטורי שנודע בעיקר עקב עיצובו הספרותי ברומנסות, בשירה האפית ובשירים על מעללי גבורה. בפרט בשירת רולאן, היצירה המשמעותית הקדומה ביותר בתולדות הספרות הצרפתית שכתב-היד המוקדם ביותר שלה מתוארך בין 1129 ל-1165. רולאן מוזכר בספר חיי קרל הגדול מאת איינהרד כמגן גבולות ברטאן עבור קרל הגדול. המחבר מציין כי הוא נהרג בקרב מעבר רונסבו (Roncevaux Pass) על ידי הבסקים. מקורות בלתי אמינים טוענים כי הוא נקבר בבזיליקה של בלאי. רולאן היה אחת הדמויות הפופולריות ביותר ברומנסות של ימי הביניים והן טוו לו ביוגרפיה עשירה ומפורטת, עתירה במעשי גבורה שפיארה אותו כאביר נוצרי שנלחם בעיקר נגד הסאראצינים (הערבים). נאמר שהוא היה אחיינו של קרל הגדול ומצביא צבאו. לפי האגדה נספה רולאן בקרב עם הסאראצינים, עקב בגידתו של האביר גנלון (Ganelon). במותו בירך אותו הארכיבישוף טורפין (Turpin), מיד לפני שנהרג אף הוא. לפי שירת רולאן היה לרולאן חבר-נפש בשם אוליבייה, רולאן התאהב באחות חברו, אוד (Aude או אלדה), אך לא נשא אותה לאשה כיוון שנהרג לפני נישואיו המיועדים. סיפור זה הורחב ברומנסה בת המאה ה-12 Girart de Vienne. מלחמותיו של רולאן חרגו באגדות מן התיאור ההיסטורי וכך נאמר שנלחם בענקים (למשל ביצירות Historia Caroli Magni, L'Entrée d'Espagne ו-La Spagna מן המאה ה-14). רולאן מופיע עם שלושה מאפיינים: חרב בלתי-שבירה בשם דורנדאל (Durendal); סוס אביר ונאמן בשם ויילאנטיף (Veillantif) וקרן יער בשם אוליפאנט (Olifant). הפואמה אורלנדו המטורף מאת לודוביקו אריוסטו (1516) נטלה לעצמה חירות לתאר את מעלליו של רינלדו, בן דמותו של רולאן, אשר התחרה עם גיבור הפואמה, שהיה אף הוא מאביריו של קרל הגדול על לבה של אנג'ליקה, נסיכה מוסלמית, מושא אהבתם של אורלנדו, רינלדו ואבירים רבים אחרים. יצירה זו שימשה בסיס ליצירות נוספות, בהן אופרות מאת הנדל, ויולדי ואחרים. מאז ימי הביניים הפכה דמותו של רולאן (רולנד באנגלית, אורלנדו באיטלקית) לדמות ארכיטיפית של אביר בספרות האבירות, אשר הקשר בינה לבין דמותו המקורית בשירת רולאן תכופות רופף. למשל, "רולנד" נזכר כבדרך אגב במחזה השייקספירי המלך ליר. אזכור זה שימש השראה לפואמה פנטסטית רולנד האציל אל המגדל האפל קרב מאת רוברט בראונינג, שבעצמה הייתה השראה לסדרת המגדל האפל מאת סטיבן קינג – ספרי פנטסיה שגיבורם הוא האקדוחן הנודד רולנד דשיין. מדיה וקבצים בנושא רולאן בוויקישיתוף הערך רולאן באנציקלופדיה האמריקאית דמויות בשירות רולאן סקירה ממצה של אזכורי רולאן בספרות והמוטיבים העיקריים
ויולטה

האם התכוונתם ל... ויולטה (תוכנית טלוויזיה) – סדרת טלוויזיה של ערוץ דיסני ויולטה - הדמות הראשית באופרה לה טרוויאטה אישים ששמם הפרטי הוא ויולטה
אוקטניזיים

אוקטניזיים (שם מדעי: Euctenizidae) היא משפחה של עכבישאים אמריקאים שרובם שוכנים במחילות. הם קרובים למשפחה מלכודניים (Idiopidae) ולעיתים נחשבים לחלק מהם. הם קרובים גם למשפחה Cyrtaucheniidae. הם ארסיים אך לא קטלניים לאנשים. הם חיים באזורים פתוחים ברחבי ארצות הברית ומקסיקו. הם ציידי מארב הניזונים מחרקים שמרטיטים את הדלת שבכניסה למחילה שלהם. אחרים מכינים פקק בכניסה ובו החרקים נתקעים. משפחה אוקטניזיים (Euctenizidae) סוג Apomastus סוג אפטוסטיכוס (Aptostichus) סוג Entychides סוג Eucteniza סוג Myrmekiaphila - בו המין מירמקיאפילה ניליאנגי סוג Neoapachella סוג Promyrmekiaphila מדיה וקבצים בנושא אוקטניזיים בוויקישיתוף אוקטניזיים, באתר NCBI (באנגלית) אוקטניזיים, באתר האנציקלופדיה של החיים (באנגלית) אוקטניזיים, באתר GBIF (באנגלית)
פלאשפוינט

Flashpoint או Flash point (בתעתיק לעברית: פלאשפוינט או פלאש פוינט, בהתאמה) הוא מונח באנגלית שלו משמעויות שונות. האם התכוונתם ל... פלאשפוינט (קומיקס) – מיני-סדרת קומיקס של DC קומיקס נקודת הבזק (באנגלית Flash point) - מונח בכימיה נקודת שבירה (סדרת טלוויזיה) – סדרת טלוויזיה קנדית פלאשפוינט (סרט, 1972) – סרט אוסטרלי מ-1972 פלאשפוינט (סרט, 1984) – סרט אמריקאי מ-1984, בכיכובם של קריס קריסטופרסון וטריט ויליאמס פלאש פוינט (סרט, 2007) – סרט הונג קונגי מ-2007 ליגת הצדק: פרדוקס פלאשפוינט – סרט אנימציה גיבורי-על משנת 2014 Flashpoint (אלבום) – אלבום מ-1991 של הרולינג סטונז נקודת התלקחות (ספר) – הספר הרביעי והאחרון בסדרת "חסר מעצורים" (המשך ל-39 רמזים)
עונת 2001/2002 בבונדסליגה

עונת 2001/2002 הייתה העונה ה-39 של הבונדסליגה, שהיא הליגה הגרמנית הבכירה בכדורגל. העונה החלה ב-28 ביולי 2001 והסתיימה ב-4 במאי 2002. פ.צ. סנט פאולי, נירנברג ובורוסיה מנשנגלדבך עלו מהליגה השנייה. על ניצחון במשחק הוענקו שלוש נקודות. אם בסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16–18 ירדו בסוף העונה לבונדסליגה השנייה. בורוסיה דורטמונד זכתה בתואר האליפות בפעם השלישית בתולדות המועדון. באייר לברקוזן הובילה את הטבלה ב-5 נקודות שלושה מחזורים לפני סוף העונה, אך לא הצליחה לשמור על יתרונה. פרייבורג, פ.צ. קלן ופ.צ. סנט פאולי ירדו לבונדסליגה השנייה. מרסיו אמורוזו,ברזיל ברזיל ששיחק בבורוסיה דורטמונד ומרטין מקס (מינכן 1860), אשר כבשו 18 שערים, זכו בתואר מלך השערים של הליגה. מדיה וקבצים בנושא עונת 2001/2002 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol